ปวดท้องน้อยหน่วงๆ 2 วันค่ะ วันที่ 3 กินยาพอนสเเตนไปมีเลือดออกคล้ายประจำเดือนเเต่มีลิ่มออกมาเยอะกว่าปกติอันนี้ใช่ประจำเดือนมั้ยคะ
สวัสดีค่ะอาการปวดท้องน้อยหน่วงๆ มีเลือดออกจากช่อ่งคลอดนั้น ถ้าเป็นเลือดที่มาตรงรอบเดือน มาห่างกัน 22-35 วันจากครั้งก่อน ก็น่าจะเป็นเลือดประจำเดือนและเป็นการปวดประจำเดือนตามปกติค่ะ โดยเลือดประจำเดือนจะมามากบ้างน้อยบ้างได้ แม้ว่ามามาก แต่ถ้าหยุดภายใน 7 วัน ก็น่าจะเป็นเลือดประจำเดือนไม่แน่ใจว่ากังวลว่าจะเป็นเลือดออกจากสาเหตุอื่นๆหรือไม่ คือถ้าเป็นเลือดที่ออกไม่ตรงรอบเดือนอาจมีสาเหตุที่เป็นโรคต่างๆเช่น ผลข้างเคียงจากการใช้ยาคุมฉุกเฉิน ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ เป็นต้น และถ้าเป็นเลือดออกในลักษณะนี้ ควรไปพบแพทย์เพื่อตรวจเพิ่มเติมต่อไป ในระหว่างนี้ไม่ซื้อยาปรับฮอร์โมนใดๆมาใช้เอง งดการมีเพศสัมพันธ์